**ОТЧЕТ ЗА ДЕЙНОСТТА НА НЧ „АПРИЛОВ – ПАЛАУЗОВ 1861” 2021 г.**

**През изминалата 2021 г. основната, голяма цел, наред с всички останали дейности планирани за периода беше**

***Честване на 160 годишнината от основаването на НЧ „Априлов – Палаузов 1861”***

2021 година беше изключително трудна, защото никой от нас не очакваше, че още през февруари ще спрат дейността си всички състави и ще бъдем изправени пред такова тежко изпитание, съобразено със строгите мерки съпътстващи епидемията от коронавирус. Затворихме читалището. Както и през изминалата година много от заплануваните участия, концерти, турнета и изяви на нашите 12 състава отпаднаха. Два пъти беше отлаган и Тържествения концерт послучай 160 годишнината от основаването на читалището. Но въпреки трудностите към семейството на читалището се прибави нов състав – Театрална студия „Шест плюс”, която ни донесе много награди от Национални и Международни конкурси – онлайн.

Клубът по спортни танци „Ритмика” с треньори семейство Жекови се изявява със стандартни и латино танци и също е единствен в областта. В международен конкурс - онлайн, участваха и Александър Савеков и Преслава Драганова - с второ място в своята категория. Мартин Стефанова и Десислава Тодорова с второ и трето място в своята категория.

През тази трудна година ВГ „Габровски напеви” и „Надежда” с ръководител Митко Маринов изнесоха концерт послуча 70 годишнината на техния ръководител само с негови авторски песни.

В „Сдружение по изкуствата” от една страна са младите художници с преподавател Ема Вертерова. Младите художници участватваха в две самостоятелни изложби – „Заедо в галерията” с Ема Вертерова и ученици и специалната изложба по случай 160 годишния юбилей на читалището.

Младите музиканти-пианисти възпитаници на Бистра Мамулева и Елена Назърова, поддържаха огъня на клавирното изкуство. Пианистката Емили Цонева с преподавател Елена Назърова спечели първа награда в Международният конкурс в Перник за млади изпълнители, категория от 12 до 15 години в неговия онлайн формат и първа награда от 10 юбилеен конкурс „Нашите деца свирят Бах” Благоевград.

Всички конкурси и фестивали, на които нашите състави –народните,смесеният

 хор и останалите, трябваше да участват, бяха отложени за неопределено време. Надяваме се тази година това да не се случи.

Предвид малкият бюджет, с който тези културни институции разполагат, е особено трудно да поддържаме тази голяма, красива, емблематична за Габрово сграда на Народно читалище „Априлов - Палаузов 1861”. Открита през 1922 година, тук се е съсредоточавала цялата културно-просветна, театрална, музикална дейност. С различни малки проекти все пак успяхме да обновим нашите репетиционни зали. Да създадем една по-приятна и приветлива обстановка за работа на танцьори, художници и изпълнители.

Нищо, че годината беше изпълнена с много предизвикателства ние завършихме 2021г. с една голяма награда, едно голямо признание - на Тържествената сесия на Общинския съвет НЧ „Априлов – Палаузов 1861” бе удостоено с почетния знак на град Габрово за приноса му в опазване и съхраняване на културното наследство и 160 годишнината от основаването му.

**Секретар Елена Назърова**

**ЧИТАЛИЩНО НАСТОЯТЕЛСТВО**

**ПРЕДСЕДАТЕЛ – РАДКА ДОНЧЕВА БАЛТОВА И**

**ЧЛЕНОВЕ – СЛАВИ КОЛЕВ АТАНАСОВ**

* **ИВЕЛИНА СТЕФКОВА ЦОНЕВА**
* **МАРИЯНА НЕНОВА БАШЕВА**
* **НИКОЛАЙ НИКОЛОВ БАНКОВСКИ**
* **ИВАН РАЧЕВ ЧОМАКОВ**
* **ТОДОР ХРИСТОВ ПРИВОДАНОВ**

**ПРОВЕРИТЕЛНА КОМИСИЯ**

**ПРЕДСЕДАТЕЛ – ТОТКА ДИМИТРОВА ИВАНОВА И**

**ЧЛЕНОВЕ – ГЕНАДИ ИВАНОВ ГАНЧЕВ**

* **ТОДОР ДЕЛЧЕВ ЖЕКОВ**